Fostul comandant al coloniei de muncă de la Periprava, Ion Ficior, merge joi la Parchetul General. El este acuzat de genocid, dar procurorii modifică acuzaţiile. Odată cu schimbările operate în Codul Penal, şi încadrarea juridică a faptelor de care acesta este acuzat este diferită.

Potrivit noului Cod Penal, faptele pentru care este cercetat Ion Ficior de Parchet se încadrează la crime împotriva umanităţii. Fostul comandant al Coloniei de muncă de la Periprava merge la Parchetul General tocmai pentru a i se aduce la cunoştinţă această modificare.

Aceeaşi măsură a fost luată şi în cazul fostului comandant al Penitenciarului de la Râmnicu Sărat, Ion Ficior, care s-a prezentat la Parchet miercuri.

Procurorii se pregătesc să finalizeze anchetele care îi privesc pe cei doi comandanţi, primii din cei 35 de torţionari despre care specialiştii de la Institutul pentru Investigarea Crimelor Comunismului spun că au strâns suficiente probe pentru a sesiza procurorii.